วันนี้มีโอกาสได้ลองมาชิมอาหารร้านที่เราชอบได้ทานเค้ก บราวนี่ หรือเค้กกล้วยหอมของร้านมาก่อน วันนี้มาถึงร้านเลยต้องลองชิมอาหารซะเลย ซึ่งบอกได้เลยว่า อร่อยจนต้องขอตั้งร้านใหม่ และรีวิวลง Wongnai กันเลยทีเดียว

ร้านตั้งอยู่ที่ ปากซอยนรสิงห์ 2 (อธิบายทางไม่ถูก แต่ได้ปักหมุดไว้ใน map แล้วนะคะ ตาม map กันมาได้เลย) การตกแต่งร้านนั้นเป็นโทนสีขาวสบายตา มีป้ายชื่อร้านติดบ้านไวนิลขนาดใหญ่ และสามารถจอดรถหน้าร้านได้เลย ส่วนบรรยากาศภายในร้านก็เป็นร้านเล็ก ๆ น่ารัก มีโต๊ะบริการประมาณ 10 โต๊ะ แต่ถ้ามากันเยอะ สามารถต่อโต๊ะได้ค่ะ 

เมนูของที่ร้านจะเป็นพวกอาหารไทย และฟิวชั่น มีเบเกอรี่ ของหวานให้ตบท้ายอาหารคาวด้วย แต่ที่น่าแปลกใจก็คือ เมนูของร้านจะมาเป็น "กระดานเมนู" สามารถดูได้ในรูปภาพ แต่ถ้าใครคิดไม่ออกว่าเมนูนั้น ๆ หน้าตาเป็นอย่างไร ก็สามารถดูรูปที่ติดตกแต่งอยู่ข้างฝาผนังได้

เมนูที่ได้ลองในวันนี้ มีด้วยกัน 4 เมนูค่ะ
1.) ข้าวไข่ข้นแฮมเบค่อนชีส
2.) ข้าวหมูน้ำตก
3.) มักกะโรนี
4.) สปาเก็ตตี้คาโบนาร่า 
ปล. เมนูอาหารที่ไม่ได้บรรยาย เพราะอร่อยจนบรรยายไม่ถูกค่ะ >//<

ส่วนเมนูของเบเกอรี่ เราได้เคยลองทานกันมาสักพักนึกแล้ว บางทีอยากทานก็ไม่ได้ทานกันง่าย ๆ นะคะ ต้องสั่งไว้ก่อน แต่สำหรับหน้าร้านก็มีวางขายไว้บ้างค่ะ 
1.) บราวนี่ :: เป็นบราวนี่ดาร์กช็อกโกแลต อร่อยค่ะ สำหรับคนที่ไม่ชอบหวานมากเท่าไหร่ แนะนำร้านนี้เลยค่ะ ช็อกโกแลตเน้นๆ บราวนี่นุ่ม ๆ ไม่แข็งมากค่ะ
2.) ชีสเค้กบราวนี่ :: ขอแนะนำว่าให้ทานตอนที่เพิ่งซื้อ หรือเพิ่งออกมาจากตู้เย็น เพราะคุณจะฟินมากค่ะ เข้ากันได้อย่างลงตัว
3.) ชีสพายชาเขียว :: พอดีตอนที่ทานนั้นไม่ได้ทานทันที และไม่ได้แช่ตู้เย็นไว้ เลยคิดว่ารสชาติยังไม่โอเคค่ะ
4.) เค้กกล้วยหอม :: มีการปรับสูตรมาหลายครั้งแล้ว จนตอนนี้บอกได้ว่าอร่อยไม่แพ้ร้านอื่นเลยค่ะ 

ยังไงก็ขอฝากร้านนี้ด้วยนะคะ แนะนำให้ลองมาทานกันค่ะ สำหรับบราวนี่ เค้กกล้วยหอม สามารถสั่งได้นะคะ ตามเบอร์นี้เลยจ้า 081-4546262 คุณจิ๊บค่ะ